પરમ પૂજ્ય મહંતશ્રી ગુલાબગિરિજી બાપુ બહુજ ઉતમ કોટીના મહાપુરૂષ હતા અને પરમ પૂજ્ય શ્રી સદ્દગુરૂદેવશ્રી તેમજ ભગવાનશ્રી વાળીનાથજીને સમર્પિત હતા. સમર્પણ એક ઉતમ અને શ્રેષ્ઠ વ્યવહાર છે, કુટુંબ, સમાજ, દેશ,ધર્મ, દ્યેય માટે પોતાની પવિત્ર ફરજ સમજીને એક યા બીજી રીતે દરેક વ્યકિતએ પોતાની શક્તિ કે કક્ષા પ્રમાણે સમર્પિત થવુ જ જોઇએ, જુનાગઢના એક નવાબે પોતાના કુતરાના લગ્ન માટે મીજબાની આપી તેમાં ત્રણ લાખ રૂપિયાનો ખર્ચ થયો. આણંદમાં પોતાની દિકરીના લગ્ન પ્રસંગે એના પિતાએ લાખો રૂપિયાની નોટોથી મંડપ શણગાર્યા, વરપક્ષે સહેજ માગણી કરી તો એ બધી જ નોટો જમાઇને આપી દીધી. જ્યાં જેમને હેત છે. આસક્તિ છે કે વૃતિનું પોષણ છે. ત્યાં સહુ યોગ્ય કે અયોગ્ય પણ સમર્પણ તો કરવાના જ છે. પરંતુ સારાસારનો વિવેક સંતો-મહા પુરૂષો જ શીખવે છે. આજે વૃતિનો વિલાસ અને એનું નામ જ સંસાર એટલે?